
ТЕСКЕМЕ


2017-жылдын «14» ноябры               № 153                                   Москва шаары

2014-жылдын 29-майындагы Евразия экономикалык бирлиги 
жөнүндө келишимге өзгөртүүлөрдү киргизүү тууралуу протоколдун долбоору жөнүндө

1. 2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү тууралуу протоколдун долбоору (тиркелет) жактырылсын жана ал ички мамлекеттик  макулдашууну жүргүзүү үчүн Евразия экономикалык бирлигине мүчө мамлекеттерге жиберилсин.
2. Евразия экономикалык бирлигине мүчө мамлекеттерден ушул тескеменин 1-пунктунда көрсөтүлгөн Протоколдун долбооруна ички мамлекеттик макулдашууну жүргүзүүнүн натыйжалары жөнүндө Евразия экономикалык комиссиясына 2017-жылдын 15-декабрына чейин маалымат берүү суралсын. 
3. Ушул тескеме кабыл алынган датадан тартып күчүнө кирет. 

Евразия экономикалык комиссиясынын 
Коллегиясынын төрагасы						  Т. Саркисян

















Долбоор 

2014-жылдын 29-майындагы Евразия экономикалык 
бирлиги жөнүндө келишимге өзгөртүүлөрдү киргизүү тууралуу 
 ПРОТОКОЛ

Мындан ары мүчө мамлекеттер деп аталуучу Евразия экономикалык бирлигине мүчө мамлекеттер,
2014-жылдын 29-майындагы Евразия экономикалык бирлиги жөнүндө келишимдин 115-беренесин жетекчиликке алып, 
төмөнкүлөр жөнүндө макулдашты: 

1-берене

2014-жылдын 29-майындагы Евразия экономикалык бирлиги жөнүндө келишимге төмөнкүдөй өзгөртүүлөр киргизилсин:
1) 40-беренесинин 1-пункту «өзгөчө жеңилдиктерди берүүнү» деген сөздөрдөн мурун «тарифтик» деген сөз менен толукталсын;
2) 42-беренесинде:
4-пункту төмөнкүдөй редакцияда баяндалсын:
«4. Евразия экономикалык бирлигинин Бирдиктүү бажы тарифинин ташып кирүү бажы алымдарынын коюмдары бирдиктүү болуп саналат жана товарларды Бирликтин бажы чек арасы аркылуу өткөрүүчү адамдарга, товарлардын келип чыгышына (анын ичинде товарлардын келип чыгышы белгисиз же такталбаган болуп эсептелген учурларда), бүтүмдөрдүн түрлөрүнө жана башка жагдайларга жараша өзгөртүлүүгө жатпайт.
Евразия экономикалык бирлигинин Бирдиктүү бажы тарифинин ташып кирүү бажы алымдарынын коюмдары 35, 36 жана 40-беренелердин жоболорун, ушул берененин 6-пункттун жана ушул Келишимдин                        43-беренесин, Бирликтин алкагындагы эл аралык келишимдерди жана Бирликтин үчүнчү тарап менен эл аралык келишимдерин эске алуу менен колдонулат.
Ушул пункттун жоболору ушул Келишимдин 34-беренесинде каралган товарлар менен тышкы соодага карата эң көп жардам кылуу режими колдонулбаган учурда да колдонулат.»;
6-пунктунда:
биринчи абзацы «коюмдарынан айырмалануучу» деген сөздөрдөн мурун «алымдарынын» деген сөз менен толукталсын;
экинчи абзацындагы «Бирдиктүү бажы тарифине» деген сөздөр «Бирдиктүү бажы тарифинин алымдарынын коюмдарына» деген сөздөргө алмаштырылсын, «башка мүчө мамлекеттерге» деген сөздөр «башка мүчө мамлекеттердин аймактарына» деген сөздөргө алмаштырылсын, «коюмдары боюнча» деген сөздөр «алымдарынын коюмдары боюнча» деген сөздөргө алмаштырылсын; 
3) 52-беренесинин  1-пунктунун үчүнчү абзацы төмөнкүдөй редакцияда баяндалсын:
«Бирликтин техникалык регламенттерин иштеп чыгуу, кабыл алуу, өзгөртүү жана жокко чыгаруу тартиби Комиссия тарабынан бекитилет.»;
4) 54-беренесинин  4-пункту биринчи абзацтан кийин төмөнкүдөй мазмундагы абзац менен толукталсын:
«Мүчө мамлекеттердин аккредитациялоо боюнча органдарынын өз ара салыштырма баалоону ишке ашыруу тартиби Комиссиянын Кеңеши тарабынан бекитилет.»;
5) 85-берене төмөнкүдөй редакцияда баяндалсын:

«85-берене
Комиссиянын энергетика чөйрөсүндөгү ыйгарым укуктары

Энергетика чөйрөсүндө Комиссия төмөнкүлөрдү ишке ашырат:
ушул бөлүмдүн аткарылышына мониторинг жүргүзүүнү;
мүчө мамлекеттердин мамлекеттик органдарынын өз ара аракеттенүүсүн, ыйгарым укуктуулардын энергетика чөйрөсүндө жөнгө салуусун уюштуруучулук-техникалык камсыздоону, энергетикалык ресурстардын жалпы рынокторун түзүүдө жана иштетүүдө технологиялык жана коммерциялык инфратүзүмдү жана мүчө мамлекеттердин энергетикалык ресурстар рынокторунун катышуучуларын уюштурууну;
энергетикалык ресурстардын жалпы рынокторун түзүүгө тийиштүү Бирликтин органдарынын актыларынын ишке ашырылышына мониторинг жүргүзүүнү.»;
6) 991-беренеси төмөнкүдөй мазмунда толукталсын:
«991-берене
VI бөлүмгө карата өтмө жоболор

Бирликтин интеграцияланган маалыматтык тутумун колдонууга киргизгенге чейин ушул Келишимдин 5-тиркемесинин 40 жана                                            41-пункттарында көрсөтүлгөн маалымат ушул маалыматты камтыган документтердин графикалык электрондук көчүрмөсү түрүндө байланыштын электрондук каналдары боюнча жиберилет.»;
7) 102-берененин 1-пунктунда:
биринчи абзацы «преференцияларды берүүгө» деген сөздөрдөн мурун «тарифтик» деген сөз менен толукталсын;
экинчи абзацы «преференциялар берилет» деген сөздөрдөн мурун «тарифтик» деген сөз менен толукталсын;
8) Евразия экономикалык бирлигинин алкагындагы Маалыматтык-коммуникациялык технологиялар жана маалыматтык өз ара аракеттенүү жөнүндө протоколдо (көрсөтүлгөн Келишимдин 3-тиркемеси):
2-пунктунда:
он үчүнчү абзацындагы «ыйгарым укуктуу органдардын» деген сөздөр «электрондук өз ара аракеттенүү субъекттеринин» деген сөздөргө алмаштырылсын;
он жетинчи абзацы төмөнкүдөй мазмундагы сүйлөм менен толукталсын: «Маалымдамалардын түрлөрү болуп жыйнактар, тизмелер, көрсөткүчтөр, тизимдер, сөздүктөр жана башка алфавиттик, тутумдук, предметтик, хронологиялык же кандайдыр бир башка белгиси боюнча түзүлгөн маалыматтын тизмектери саналат.»;
3-пунктунун 5-пунктчасы «демпингге каршы» деген сөздөрдөн мурун «атайын,» деген сөз менен толукталсын;
12-пунктунун 3-пунктчасындагы «формасында» деген сөз «түрүндө» деген сөзгө алмаштырылсын;
31-пункту төмөнкүдөй мазмундагы абзац менен толукталсын:
«Мүчө мамлекеттин улуттук сегментинин тапшырыкчысы ыйгарым укуктуу органдар менен өз ара аракеттенүү тартиби бул мүчө мамлекеттин мыйзамдары менен аныкталат.»;
9) Алып келүү бажы алымдарынын (эквиваленттик аракети бар башка алымдардын, салыктардын жана жыйымдардын) суммаларын кошуп эсептөөнүн жана бөлүштүрүүнүн, аларды мүчө мамлекеттердин бюджеттеринин кирешесине чегерүүнүн тартиби жөнүндө протоколдо (көрсөтүлгөн Келишимдин 5-тиркемеси):
3-пунктунун төртүнчү абзацындагы «коргоочу, демпингге каршы жана компенсациялык» деген сөздөр «, демпингге каршы жана компенсациялык» деген сөздөргө алмаштырылсын;
41-пункту төмөнкүдөй редакцияда баяндалсын:
«41. Отчёт берилгенден кийинки айдын бешинчи жумуш күнүндө ай сайын ыйгарым укуктуу орган Комиссияга ушул Протоколдун 40-пункту менен белгиленген маалыматты календарлык жылдын башталышынан тартып көбөйгөн жыйынтыкта жиберип турат.»;
төмөнкүдөй мазмундагы 411-пункту менен толукталсын: 
«411. Ушул Протоколдун 40 жана 41-пункттарында көрсөтүлгөн  маалыматтар Бирликтин интеграцияланган маалыматтык тутумун пайдалануу менен электрондук түрдө жиберилет.»;
10) Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө протоколдо (көрсөтүлгөн Келишимдин 8-тиркемеси):
2-пунктунда:
алтынчы абзацы төмөнкүдөй редакцияда баяндалсын:
«импорттук квота» – Бирликтин бажы аймагына товар андан жогору түшүрүлбөй турган Бирликтин бажы аймагына товарды импортоонун көлөмү (накталай жана (же) нарктык түрүндө);»;
отуз үчүнчү абзацындагы «аныкталган көлөмүн белгилөө» деген сөздөр «көлөмү (накталай жана (же) нарктык түрүндө)» деген сөздөргө алмаштырылсын;
74-пунктунун экинчи абзацы «чектөөчү соода практикасы» деген сөздөрдөн мурун «чет өлкөлүк өндүрүүчүлөрдүн жана мүчө мамлекеттердин өндүрүүчүлөрүнүн» деген сөздөр менен,  «чектөөчү соода практикасы» деген сөздөрдөн кийин «жана мындай өндүрүүчүлөрдүн ортосундагы атаандаштык» деген сөздөр менен толукталсын;
105-пунктунун биринчи абзацындагы «Келишим менен каралган расмий булактарда» деген сөздөр «Интернет желесиндеги Бирликтин расмий сайтына» деген сөздөргө алмаштырылсын;
130-пунктунун 4-пунктчасынын биринчи сүйлөмүндөгү «жеткирилсе» деген сөздөр «жеткирилбесе» деген сөздөргө алмаштырылсын;
170-пунктунун биринчи абзацындагы «Келишим менен каралган расмий булактарда» деген сөздөр «Интернет желесиндеги Бирликтин расмий сайтына» деген сөздөргө алмаштырылсын;
190-пунктунда:
2-пунктчасындагы «чара» деген сөз «чара,» деген сөзгө алмаштырылсын;
3-пунктчасындагы «аталышын» деген сөз «аталыштарын» деген сөзгө алмаштырылсын;
201-пункту биринчи абзацтан кийин төмөнкүдөй мазмундагы абзац менен толукталсын:
«Ушул Протоколдун 110, 111, 114-120, 175 жана 179-185-пункттарына ылайык териштирүүлөр жүргүзүлгөн учурда, арыз териштирүү башталганга чейин же териштирүүнүн жүрүшүндө арыздануучу тарабынан чакыртылып алынышы мүмкүн, бирок териштирүүлөрдү жүргүзүп жаткан орган ушул Протоколдун 224 жана 230-пункттарына ылайык териштирүүнүн натыйжалары боюнча жасалган негизги тыянактар жөнүндө кызыкдар жактарга маалымдаган датадан кечиктирилбестен.»;
204-пунктундагы «Келишим менен каралган расмий булактарда» деген сөздөр «Интернет желесиндеги Бирликтин расмий сайтына» деген сөздөргө алмаштырылсын;
242-пунктунун төртүнчү абзацы «(атайын коргоочу териштирүү жүргүзүлгөн учурда) же болбосо окшош товардын (демпингге каршы же компенсациялык териштирүү жүргүзүлгөн учурда)») деген сөздөр менен толукталсын; 
272-пунктунун экинчи абзацынын экинчи сүйлөмүндөгү «кайра каралды» деген сөздөр «кайра каралды» деген сөздөргө алмаштырылсын;
11) Евразия экономикалык бирлигинин алкагындагы техникалык жөнгө салуу жөнүндө протоколдо (көрсөтүлгөн Келишимге 9-тиркеме):
3-пунктунун тогузунчу абзацы күчүн жоготту деп таанылсын;
5-пункту онунчу абзацтан кийин төмөнкүдөй мазмундагы абзацтар менен толукталсын:
«Бирликтин техникалык регламенттерине шайкеш келүү жөнүндө декларацияларды каттоо Комиссия тарабынан аныкталган тартипте жүзөгө ашырылат.
Бирликтин техникалык регламенттеринде Бирликтин шайкештикке баа берүү боюнча органдарынын бирдиктүү реестрине киргизилген шайкештикке баа берүү боюнча органдардын (анын ичинде тастыктамалоо боюнча органдардын жана сыноо лабораторияларынын (борборлорунун)) шайкештикти баалоо боюнча жумуштарды жүргүзүү боюнча талаптарын белгилөөдө, мындай жумуштар арыздануучунун тандоосу боюнча аккредиттациялоонун талап кылынган чөйрөсүндө колдонуудагы аккредитациясы бар  жана ушул реестрге киргизилген каалаган шайкештикке баа берүү боюнча органдарда жүргүзүлөт.»;
12) Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдо (көрсөтүлгөн Келишимдин 12-тиркемеси):
2-пунктунун бешинчи абзацы «ветеринария жагында ыйгарым укуктуу органдар» деген сөздөрдөн кийин «же үчүнчү өлкөнүн компетенттүү органы» деген сөздөр менен толукталсын, «которууга (ташууга) жаткан» деген сөздөрдөн мурун «алып келүүгө,» деген сөздөр менен толукталсын; 
17-пункту төмөнкүдөй редакцияда баяндалсын:
 «17. Ветеринардык контролго (көзөмөлгө) жаткан товарларды мүчө мамлекеттердин ортосунда алып өтүүгө ветеринардык сертификаттардын формалары, ошондой эле бирдиктүү ветеринардык (ветеринардык-санитардык) талаптарда каралган ветеринардык контролго (көзөмөлгө) жаткан товарларды Бирликтин бажы аймагына алып келүүгө бирдиктүү ветеринардык сертификаттардын формалары Комиссия тарабынан бекитилет.»;
13) Макулдашылган макроэкономикалык саясат жүргүзүү жөнүндө протоколдо (көрсөтүлгөн Келишимдин 14-тиркемеси):
4-пунктунун 5-пунктчасы төмөнкүдөй мазмундагы сүйлөм менен толукталсын: «Мындай макулдашуунун тартиби Комиссия тарабынан бекитилет.»;
5-пунктунун 1 жана 2-пунктчалары төмөнкүдөй редакцияда баяндалсын:
«1) нетто-негизге (таза негизге) эсептелген ар бир мүчө мамлекеттин экономикасындагы тикелей инвестициялардын көлөмү (АКШ долларында);
2)	нетто-негизге (таза негизге) эсептелген ар бир мүчө мамлекеттен улуттук экономикага келип түшкөн түз инвестициялардын көлөмү (АКШ долларында);»;
14) Кызмат көрсөтүүлөрдү сатуу, уюштуруу, ишмердик жана инвестицияларды жүзөгө ашыруу жөнүндө протоколдун (көрсөтүлгөн Келишимдин 16-тиркемеси) 75-пунктунун 2-пунктчасы алып салынсын;
15) Атаандаштыктын жалпы принциптери жана эрежелери тууралуу протоколдо (көрсөтүлгөн Келишимдин 19-тиркемеси):
2-пунктунун 9-пунктчасындагы «мүчө мамлекеттердин ченемдик укуктук актылары менен корголуучу» деген сөздөр «мүчө мамлекеттердин ченемдик укуктук актыларына ылайык жетүүсү чектелген» деген сөздөргө алмаштырылсын;
11-пункту төмөнкүдөй мазмундагы абзацтар менен толукталсын:
«чек ара аралык рыноктордогу атаандаштыктын абалы жана аларда атаандаштыктын жалпы эрежелерин бузууларды болтурбоо боюнча көрүлүп жаткан чаралар жөнүндө отчетту даярдоо тартибин;
Чарба жүргүзүүчү субъект (рынок субъекти) тарабынан Келишимдин 76-беренесинин 3–5-пункттарына ылайык жол берилбей турган макулдашууну түзүү, ошого эле тете ага катышуу жөнүндө ыктыярдуу билдиргенде жоопкерчиликтен бошотуу тартиби.»;
16) Мүчө мамлекеттердин ортосунда электр энергиясын (кубаттуулугун) мамлекеттер аралык берүүнү жүзөгө ашыруунун методологиясында (көрсөтүлгөн Келишимдин 21-тиркемесинин тиркемеси):
1-бөлүмүндө:
1.3.1-пунктчасындагы «Россия Федерациясынын Тарифтер боюнча Федералдык кызматына (Россиянын ТФК)» деген сөздөр «Россия Федерациясынын субъекттери боюнча электр энергиясын (кубаттуулугун) өндүрүүнүн жана керектөөнүн жыйынды божомолдуу теңдемин түзүүгө ыйгарым укуктуу органына» деген сөздөргө алмаштырылсын;
1.3.2-пунктчасындагы «Россиянын ТФКсы» деген сөздөр «Россия Федерациясынын субъекттери боюнча электр энергиясын (кубаттуулугун) өндүрүүнүн жана керектөөнүн жыйынды божомолдуу теңдемин түзүүгө ыйгарым укуктуу органы» деген сөздөргө алмаштырылсын;
8-бөлүмдүн үчүнчү абзацындагы «бажы чек арасына» деген сөздөрдөн мурун «Бирликтин жана (же) мүчө мамлекеттин башка мүчө мамлекеттер менен мамлекеттик чек арасынын» деген сөздөр менен толукталсын;
17) Координацияланган (макулдашылган) транспорттук саясат жөнүндө протоколдо (көрсөтүлгөн Келишимдин 24-тиркемеси):
Евразия экономикалык бирлигинин тышкы чек арасында транспорттук (автомобилдик) контролду жүзөгө ашыруунун тартибинде (көрсөтүлгөн Протоколдун 1-тиркемеси):
1-пункту төмөнкүдөй мазмундагы абзац менен толукталсын:
«Ушул Тартип башка мүчө мамлекеттер менен жалпы кургак жер чек аралары болбогон мүчө мамлекетте колдонулбайт.»;
11-пункту төмөнкүдөй мазмундагы абзац менен толукталсын:
«11.	Контролдук пунктта кабарламанын аткарылышына текшерүүнү жүзөгө ашырган транспорттук (автомобилдик) контроль органы текшерүүнүн натыйжалары жөнүндөгү маалыматты маалымат базасына киргизет жана ушул маалыматты кабарламаны берген транспорттук (автомобилдик) контроль органына жиберет.»;
Евразия экономикалык бирлигинин алкагында темир жол транспортунун инфратүзүмүнүн кызмат көрсөтүүлөрүнө жетүүнүн эрежелеринин (көрсөтүлгөн Протоколдун 2-тиркемесинин 1-тиркемеси)                     30-пункту төмөнкүдөй редакцияда баяндалсын:
«30.	Поезддердин кыймылынын ченемдик графиги Көз карандысыз Мамлекеттер Шериктештигине мүчө мамлекеттердин Темир жол транспорту кеӊешинин чечимдери менен аныкталган мөөнөттөрдө колдонууга киргизилет жана колдонуудан чыгарылат.»;
18) Сатып алууларды жөнгө салуунун тартиби жөнүндө протоколдо (көрсөтүлгөн Келишимдин 25-тиркемеси): 
2-пунктунда:
төртүнчү абзацынан кийин төмөнкүдөй мазмундагы абзац менен толукталсын:
«улуттук режимден алып салуу» – бир мүчө мамлекеттин актысы менен белгиленген башка мүчө мамлекеттердин потенциалдуу жеткирип берүүчүлөрүнүн (подрядчиктеринин, аткаруучуларынын) конкреттүү товарларды, жумуштарды, кызмат көрсөтүүлөрдү мамлекеттик сатып алуу жол-жоболоруна катышуусун чектөө же экономиканын аныкталган тармактарында жүзөгө ашырылган мамлекеттик сатып алууларга жетүүсүн чектөө;»;
жетинчи абзацынан кийин төмөнкүдөй мазмундагы абзац менен толукталсын:
«товарлардын, жумуштардын жана кызмат көрсөтүүлөрдүн айрым түрлөрүн сатып алууну жүзөгө ашыруунун өзгөчөлүктөрү» – Келишимдин 88-беренеси жана ушул Протокол менен белгиленгенден айырмаланган мүчө мамлекеттин актысы менен белгиленген сатып алууларды жүзөгө ашыруу процессин жөнгө салуу;»;
31-пункту төмөнкүдөй мазмундагы сүйлөм менен толукталсын: «Муну менен бирге улуттук режимден алып салууну белгилөө жөнүндө актыда бул алып салуунун колдонулуу мөөнөтү көрсөтүлөт.»;
32-пунктунда:
биринчи абзацы «алып салууларды» деген сөздөрдөн мурун «улуттук режимден» деген сөздөр менен толукталсын;
төмөнкүдөй мазмундагы абзац менен толукталсын:
«Улуттук режимден алып салууларды белгилөө жөнүндө актыга алып салуунун колдонулуу мөөнөтүн узартууну же анын колдонулуу чөйрөсүн кеңейтүүнү караган өзгөртүүлөр киргизилген учурда, мындай өзгөртүүлөр киргизилгендиги жөнүндө кабарлама ушул пункттун биринчи абзацында каралган тартипте жиберилет.»;
33-пунктунун биринчи абзацы «алып салууларды» деген сөздөрдөн мурун «улуттук режимден» деген сөздөр менен толукталсын;
41-пунктундагы «бир жылда кеминде 3 жолу» деген сөздөр «бул органдардын сунуштары боюнча же Комиссиянын демилгеси боюнча» деген сөздөргө алмаштырылсын;
Бир жерден же болбосо жалгыз бир жеткирип берүүчүдөн (аткаруучудан, жалдануучудан) сатып алуулар жүзөгө ашырылуучу учурлардын тизмегинин (көрсөтүлгөн Протоколдун 3-тиркемеси) 8-пунктундагы «ошондой эле» деген сөздөрдөн кийин «майыптардын коомдук бирикмелеринде жана» деген сөздөр менен толукталсын.
 
2-берене 

Ушул Протокол депозитарийдин дипломатиялык каналдар боюнча анын күчүнө кириши үчүн зарыл болгон мамлекеттик ички жол-жоболор мүчө мамлекеттер тарабынан аткарылгандыгы жөнүндө акыркы жазуу жүзүндөгү билдирүүнү алган күнүнөн тартып күчүнө кирет. 
201__-жылдын «____»________________  ________________ шаарында бир түп нускада орус тилинде түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналуу менен анын күбөлөндүрүлгөн көчүрмөсүн ар бир мүчө мамлекетке жиберет.

